16. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 96086/3200 της 21 Σεπτ./4 Οκτ.  1993 (ΦΕΚ Β΄ 778) Περίπτωση που απαλλάσσεται από την καταβολή προσαυξημένου ειδικού τέλους, λόγω εκπρόθεσμης προσκόμισης οχήματος που διενεργεί διεθνείς εμπορευματικές μεταφορές για τεχνικό έλεγχο. ΄Εχοντας υπόψη: 1.Τις διατάξεις: α)Του άρθρ. 5 του Νόμ. 1350/1983 «Υποχρεωτικός τεχνικός έλεγχος των οδικών οχημάτων και άλλες διατάξεις» (Α΄ 55) όπως αυτές συμπληρώθηκαν με τις διατάξεις της παρ. 6 του άρθρ. 37 του Νόμ. 1959/1991 «Για τις οδικές μεταφορές, τις επικοινωνίες και άλλες διατάξεις» (Α΄ 123). β)Του Π.Δ. 1387/1981 «Καθιέρωση περιοδικού τεχνικού ελέγχου οδικών οχημάτων και των ρυμουλκουμένων τους» (Α΄ 347). γ)Της αριθ. 44800/123/1985 Απόφασής μας «Τρόπος διαδικασία και πιστοποίηση διενέργειας του περιοδικού τεχνικού ελέγχου οχημάτων» (Β΄ 781). δ)Το γεγονός ότι η επιβολή από τον ΟΗΕ EMBARGO στην πρώην Γιουγκοσλαβία, δημιούργησε πρόσθετα προβλήματα στους μεταφορείς, καθιστώντας το μεταφορικό έργο πολύ χρονοβόρο, αποφασίζουμε: ΄Αρθρ.1.-Εξαιρούνται της υποχρέωσης καταβολής προσαυξημένου ειδικού τέλους, οι ιδιοκτήτες οχημάτων που διενεργούν διεθνείς εμπορευματικές μεταφορές και προσκομίζουν αυτά εκπρόθεσμα λόγω ανωτέρας βίας και συγκεκριμένα αν προκύπτει με αποδεικτικά στοιχεία Τελωνειακής Αρχής ότι κατά το χρονικό διάστημα που υπήρχε υποχρέωση να προσκομισθεί το όχημα για τεχνικό έλεγχο, αυτό ευρίσκετο εκτός της Ελληνικής επικράτειας. (Αντί για τη σελ. 264,307(α) Σελ. 264,307(β) Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.14-16 ΄Αρθρ.2.-Η κατά τα ανωτέρω εξαίρεση της υποχρέωσης καταβολής προσαυξημένου ειδικού τέλους, ισχύει μόνο στην περίπτωση που ο ιδιοκτήτης προσκομίσει το όχημα για τεχνικό έλεγχο εντός 90 ημερών από την ημερομηνία που έπαυσε να ισχύει ο αναφερόμενος στο προηγούμενο άρθρο λόγος ανωτέρας βίας. ΄Αρθρ.3-Η μη υποχρέωση καταβολής αυξημένου ειδικού τέλους σύμφωνα με την παρούσα δεν  απαλλάσσει τον κάτοχό του από την υποχρέωση  για τεχνικό έλεγχο του οχήματος σύμφωνα  με     την       παρ. 1       του    άρθρ. 5     του     Νόμ. 1350/83. Από τις διατάξεις αυτής της απόφασης δεν προκαλείται δαπάνη σε βάρος του Κρατικού Προυπολογισμού. 